கேள்வி: வெங்கனூர் விருத்தாச்சலேஸ்வரர் கோயில் பற்றி தகவல் சொல்.
பதில்: விருத்தாச்சலேஸ்வரர் திருக்கோயில் என்பது தமிழ்நாட்டின் பெரம்பலூர் மாவட்டம், வெங்கனூர் கிராமத்தில் அமைந்த சிவன் கோயில் ஆகும். விருத்தாச்சலேஸ்வரர் கோயிலின் மூலவர் பெயர் விருத்தாச்சலேஸ்வரர், அம்பாள் பெயர் பெரியநாயகி ஆகும்.[https://www.alayathuligal.com/blog/2kfr6yzgzxzyhztgfzjfjs3fwlj6kw வெங்கனூர் விருத்தாச்சலேஸ்வரர் கோவில்]சுவேத ஆறு கரையில் இக்கோயில் 17-ஆம் நூற்றாண்டைச் சேர்ந்தது. இக்கோயிலின் தூண்கள் சிற்பங்களுக்குப் பெயர் பெற்றது.
கேள்வி: வெங்கனூர் விருத்தாச்சலேஸ்வரர் கோயில் - அமைவிடம் பற்றி தகவல் சொல்.
பதில்: இக்கோயில் பெரம்பலூர் ஆத்தூர் (சேலம்) செல்லும் சாலையில் 23 கிலோ மீட்டர் தொலைவில் உள்ளது.
கேள்வி: வெங்கனூர் விருத்தாச்சலேஸ்வரர் கோயில் - சிறப்பு பற்றி தகவல் சொல்.
பதில்: 17-ஆம் நூற்றாண்டைச் சேர்ந்த சிவப்பிரகாசர் (துறைமங்கலம்) இக்கோயிலின் சிவனைப் போற்றும் வகையில் ''திருவேங்கைக் கலம்பகம்'', ''திருவேங்கைக் கோவை'', ''திருவேங்கை உலா'', ''திருவேங்கை அலங்காரம்'' பாடியுள்ளார். இத்தலத்தை திருவேங்கை / வேங்கைமாநகர் என்றும் சிவனை பழமலை நாதர் என்றும் பதிவு செய்துள்ளார். இங்கு சிவன் சுயம்பு மூர்த்தியாக அருள்பாலிக்கிறார். இக்கோயில் தூண்களைத் தட்டினால் வெண்கலத்தைத் தட்டுவது போல ஒலி வரும்.
கேள்வி: வெங்கனூர் விருத்தாச்சலேஸ்வரர் கோயில் - கட்டிடக் கலை பற்றி நீங்கள் என்ன அறிந்துள்ளீர்கள்?
பதில்: இக்கோயில் கருவறை, அந்தரளம், அர்த்த மண்டபம், மகா மண்டபம் ஆகியவற்றைக் கொண்டுள்ளது. விமானம் அல்லது கருவறை வட்ட வடிவில் உள்ளது. மண்டபத் தூண்களில் விலங்குகள், போர் வீரர்கள், யானைகள், புலியைக் கொல்லும் வீரர்கள் போன்ற சிற்பங்கள் உள்ளன. வசந்த மண்டபத்தின் மேற்கூரையில் நவகிரகங்கள், கிருஷ்ண லீலா, நடனமாடும் பெண்கள், 12 ராசிகள் போன்ற ஓவியங்கள் உள்ளன.
கேள்வி: வெங்கனூர் விருத்தாச்சலேஸ்வரர் கோயில் - வரலாறு மற்றும் கல்வெட்டுகள் என்பது என்ன?
பதில்: இக்கோயில் விஜயநகர மன்னர் வெங்கடபதி தேவமகராயர் காலத்தில் கட்டப்பட்டது. இவ்விடத்தை விஜயநகரப் பேரரசு காலத்தில் கன்னி வளநாட்டு வண்ணாடு அல்லது வெங்கனூர் என்று அழைக்கப்பட்டது. இக்கோயில் கல்வெட்டுகளின்படி, பழமலைநாதர் மற்றும் பெரியம்மை நாச்சியாருக்கு சன்னதியுடன் கூடியது. இக்கோயிலின் அர்த்த மண்டபம், மகா மண்டபம், நிருத்த மண்டபம், உள் பிரகாரம், 2வது பிரகாரம், கோபுரம் ஆகியவை துறையூர் பாளையக்காரர் எராம ரெட்டியார் மகன் லிங்க ரெட்டியார் என்பவரால் கட்டப்பட்டது.
கேள்வி: வெங்கனூர் விருத்தாச்சலேஸ்வரர் கோயில் - தரிசன நேரம் பற்றி தகவல் சொல்.
பதில்: இந்த ஆலயம் தினமும் காலை 6 மணி முதல் பகல் 12 மணி வரையும், மாலை 4 மணி முதல் இரவு 8 மணி வரையும் பக்தர்கள் தரிசனம் செய்வதற்காக திறந்திருக்கும்.